laion/Wikipedia-Exotic huggingface dataset:
סעיד מוסא

סעיד מוסא (נולד ב-19 במרץ 1944), היה ראש ממשלתה השלישי של בליז מאוגוסט 1998 עד פברואר 2008. מוסא נולד בסן איגנסיו, ילד רביעי מתוך שמונה, לאב פלסטיני שהגיע מאל-בירה בשנת 1930 ואם ממוצא מעורב סקוטי ומאיה. אחרי שסיים את לימודיו בבליז, הוא למד משפטים באוניברסיטת מנצ'סטר בבריטניה, ממנה קיבל תואר במשפטים בהצטיינות בשנת 1966. שנה לאחר מכן שב לבליז, שימש כשופט וכיועץ לכתר בלשכת התביעה הציבורית. דאגתו לרווחתם של עובדי מדינה הובילה לבחירתו לנשיא איגוד השירות הציבורי. בשנת 1969 הוא עבר למגזר הפרטי. מוסא הצטרף למפלגת האיחוד העממי (PUP) מפלגת השלטון הנוצרית-דמוקרטית, וב-1974 התמודד מטעמה ללא הצלחה על מקום במועצה המחוקקת. בבחירות 1979 נבחר למועצה. שירת בממשלתו של ג'ורג' קאדל-פרייס במספר תפקידים בכירים ואף היה חבר בוועדה שחיברה את חוקת בליז לאחר שזכתה בעצמאותה ב-1980. ב-1996 הפך למנהיג המפלגה ובשנת 1998 נבחר לראש ממשלה לאחר שמפלגתו ניצחה בפער של כ-20 אחוזים מן הקולות. מוסא החזיק בתיק החוץ עד שנת 2002. לאחר כניסתו לתפקיד העמיד בראש סדר העדיפויות בענייני חוץ ורפורמה פוליטית. בינואר 2000 ממשלתו אישרה את הקמת אוניברסיטת בליז. את מסע הבחירות כדי להיבחר מחדש הוא ניהל תחת הסיסמה "אין דרך חזרה", והבטיח ליצור 20,000 מקומות עבודה חדשים ולתת למקומיים גישה לאותם תמריצי השקעה כמו זרים. בהשבעתו לקדנציה שנייה, הצהיר כי התפתחות כלכלית וחברתית תמשיך להיות עיקרה של ממשלתו והבטיח לשפר את הגישה לחינוך ואיכותה. בשנת 2003 נבחר לכהונה נוספת כראש ממשלה. הפעם ניצחה ה-PUP ברוב קטן יותר מן הקולות, אך עדיין שלטה ללא מצרים בבית הנבחרים עם 26 מתוך 31 צירים. (הבחירות בבליז הן אזוריות). בבחירות שנערכו ב-7 בפברואר 2008 הפסידה מפלגת האיחוד העממי ליריבתה השמאלית, מפלגת האיחוד הדמוקרטי, בפער של 17 אחוזים. למחרת החליף דין בארו את מוסא בראשות הממשלה, וכעבור מספר ימים התפטר מוסא מהנהגת המפלגה. בעשר שנותיו כראש-ממשלה נרשמה צמיחה כלכלית גבוהה בבליז, אך הפופולריות של ממשלתו דעכה עקב טענות לשחיתות. מדיה וקבצים בנושא סעיד מוסא בוויקישיתוף סעיד מוסא, באתר אנציקלופדיה בריטניקה (באנגלית) Musa, Said (1944–), ENCYCLOPEDIA.COM
יאניס אמאנאטידיס

יאניס אמאניטידיס (ביוונית: Γιάννης Αμανατίδης; ‏נולד ב־3 בדצמבר 1981) הוא כדורגלן עבר יווני ששיחק בעמדת החלוץ. אמאניטידיס, יליד קוזאני, היגר עם משפחתו לשטוטגרט בגיל 9, שם הצטרף למועדון SC שטוטגרט. ב-1995 הצטרף לאקדמיית הכדורגל של שטוטגרט. ב-2002 הוא החל את הקריירה שלו בבונדסליגה, לאחר שהושאל לגרויטר פירת' ששיחקה בליגה נמוכה יותר. בנובמבר 2002 ערך את הופעת הבכורה במדי נבחרת יוון במשחק מול נבחרת אירלנד. לאחר עימות עם המאמן פליקס מגאת על מספר המשחקים שבהם הוא שותף הושאל אמאנאטידיס לאיינטרכט פרנקפורט שנאבקה על מקומה בבונדסליגה, הפגין יכולת טובה אך לא הצליח להציל את הקבוצה מירידה לליגת המשנה. בקיץ שלאחר הירידה הוא חתם בקייזרסלאוטרן מהליגה השנייה, אך לאחר עונה אחת עזב והצטרף מחדש לפרנקפורט שהעפילה מחדש לבונדסליגה. מאז שחזר לפרנקפורט הוא היה לאחד ממבקיעי השערים הטובים ביותר של הקבוצה, ובעונת 2007/2008 אף התמנה לקפטן. במשחק החוץ מול נבחרת טורקיה במוקדמות יורו 2008 הוא הבקיע את השער היחיד, שהקנה לנבחרתו את הכרטיס לטורניר. מדיה וקבצים בנושא יאניס אמאנאטידיס בוויקישיתוף אתר האינטרנט הרשמי של יאניס אמאנאטידיס יאניס אמאנאטידיס, באתר Transfermarkt יאניס אמאנאטידיס, באתר Fussballdaten.de (בגרמנית) יאניס אמאנאטידיס, באתר WorldFootball.net יאניס אמאנאטידיס, באתר National Football Teams יאניס אמאנאטידיס, באתר FootballDatabase.eu פרופיל המאמן, באתר Transfermarkt פרופיל(הקישור אינו פעיל) באתר הרשמי של איינטרכט פרנקפורט
אנה טורב

אנה טורב (באנגלית: Anna Torv; נולדה ב-7 ביוני 1979) היא שחקנית אוסטרלית, הידועה בעיקר בזכות תפקידה הראשי בסדרת הטלוויזיה של רשת Fox, "פרינג'", בתור סוכנת ה-FBI אוליביה דאנהם. טורב נולדה במלבורן, ויקטוריה שבאוסטרליה. בתם של סוזן (לבית קרמייקל) והנס ארוויד טורב. היא גדלה בגולד קוסט, קווינסלנד. אביה נולד לאם סקוטית בסקוטלנד; וסבה מצד אביה הוא ממוצא אסטוני. אמה ממוצא סקוטי. יש לה אח צעיר יותר, דילן. דודתה מצד אביה היא הסופרת והעיתונאית אנה מרדוק מאן, שהייתה נשואה למילארדר ואיל התקשורת רופרט מרדוק. ב-1996 סיימה את לימודיה בתיכון, וב-2001 קיבלה תואר באמנות הבמה מהמכון הלאומי לאמנות דרמטית. בשנת 2003 שיחקה את דמותה של אופליה בהפקה מקומית של המחזה "המלט" מאת ויליאם שייקספיר. בין השנים 2008–2013 גילמה טורב את סוכנת ה-FBI אוליביה דנהאם בסדרת הטלוויזיה האמריקאית "פרינג'" בערוץ הטלוויזיה FOX. היא הייתה מועמדת חמש פעמים לפרס סאטורן לשחקנית הטלוויזיה הטובה ביותר בין השנים 2009–2013 וזכתה בסך הכול בארבעה. בשנת 2010 טורב הופיעה בתפקיד וירג'יניה גריי במיני-סדרה של HBO, "הפסיפיק" שהופקה על ידי סטיבן ספילברג וטום הנקס, ומתמקדת בחיילי חיל הנחתים האמריקני במהלך הקרבות באוקיינוס השקט. טורב צוינה על ידי אתר BuddyTV כאחת מ"מאה הנשים הסקסיות ביותר בטלוויזיה" ארבע פעמים. היא דורגה במקום ה-16 בשנת 2009, במקום ה-27 בשנת 2010, במקום ה-48 בשנת 2011 ובמקום ה-68 בשנת 2012. במרץ 2016 לוהקה טורב לתפקיד של וונדי קאר, יועצת ה-FBI, לסדרת הדרמה של נטפליקס "מיינד האנטר" מבית היוצר של דייוויד פינצ'ר. הסדרה עלתה באוקטובר 2017 ומיד חודשה לעונה שנייה, שעלתה באוגוסט 2019. בשנת 2021 לוהקה לתפקיד ראשי בסדרת הטלוויזיה האוסטרלית "The Newsreader" ברשת הטלוויזיה ABC. בדצמבר 2008 טורב נישאה לשחקן מארק ואלי ששיחק לצדה בסדרה "פרינג'". אולם הם התגרשו ב-2009. מדיה וקבצים בנושא אנה טורב בוויקישיתוף אנה טורב, במסד הנתונים הקולנועיים IMDb (באנגלית) אנה טורב, באתר AllMovie (באנגלית) אנה טורב, במסד הנתונים הקולנועיים KinoPoisk (ברוסית) שירית גל, מלכת הקרח: ריאיון עם השחקנית אנה טורב, באתר Xnet‏, 3 בדצמבר 2011
קליפורד הסבנדס

סר קליפורד הסבנדס (באנגלית: Clifford Husbands;‏ 5 באוגוסט 1926 - 11 באוקטובר 2017) היה המושל הכללי של ברבדוס מ-1 ביוני 1996 ועד ל-31 באוקטובר 2011. הסבנדס נולד בסנט אנדרו שבצפון המדינה. בין 1931 ל-1936 הוא למד בבית הספר היסודי לנערים שלה, ואת חינוכו התיכוני והעל-תיכוני בבית הספר פארי ובמכללת האריסון בין 1936 ל-1946. לאחר שסיים את לימודיו בהאריסון הוא לימד בפארי במשך שלוש שנים, ולאחר מכן היגר ללונדון והתקבל למידל טמפל לצורך לימודי משפטים. הוא הוסמך כעורך דין המופיע בבית משפט, והתקבל ללשכת עורכי הדין המקומית ב-1952. באותה שנה חזר לברבדוס, והחל לעבוד בלשכת עורכי הדין המקומית. הוא עבד כעורך דין פרטי עד 1954, ומאותה שנה ועד 1960 התמנה למספר תפקידים משפטיים רשמיים בגרנדה, אנטיגואה, מונטסראט, סנט קיטס ונוויס ואנגווילה. ב-1960 חזר לברבדוס ומונה לעוזר התובע הכללי. הוא התמנה לתפקיד התובע הכללי ב-1967, וכעבור שנה ליועץ המלכה. הסבנדס התמנה לשופט בבית המשפט העליון של ברבדוס ב-1976, וב-1991 מונה לבית המשפט לערעורים, בו כיהן עד 1996. במספר הזדמנויות הוא כיהן גם כנשיא בית המשפט. כהכרה על שירותו המשפטי הארוך לברבדוס הוא קיבל אותות מטעם מסדר ברבדוס ב-1986, ב-1989 וב-1995. היה נשוי לרובי פאריס עד למותה ביולי 2009. נפטר ב-11 באוקטובר 2017, בגיל 91. ביוגרפיה חברות במסדר ברבדוס היא תואר המוענק על ידי מושל המדינה. המסדר עצמו הוקם בהוראת אליזבת השנייה ביולי 1980.
1738

שנת 1738 היא השנה ה-38 במאה ה-18. זוהי שנה רגילה, שאורכה 365 ימים. 1 בינואר 1738 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 7 בינואר – נחתם חוזה דוראהא, בין עסאף ג'הי הראשון והפשווה באג'י ראו הראשון: האימפריה המראטהית מקבלת את מאלווה והכרה בריבונותה 4 בפברואר – יהודי החצר יוזף זיסקינד אופנהיימר מוצא להורג בווירטמברג 23 במרץ – נאדר שאה כובש את קנדהאר 15 באפריל – בכורה בלונדון לאופרה "סרסה" (אחשוורוש) של גאורג פרידריך הנדל 28 באפריל – האפיפיור קלמנס השנים עשר מוציא בולה חריפה נגד הבונים החופשיים ואוסר על פעילותם 4 במאי – ברוסיה מוקמת "האקדמיה המלכותית לבלט", מאוחר יותר "האקדמיה לבלט על שם ואגאנובה" 24 במאי – ג'ון וסלי ממיר את דתו למתודיזם, ולמעשה מייסד את הכנסייה המתודיסטית; המתודיסטים מציינים יום זה כ"יום אולדרסגייט", על שם הרחוב בלונדון בו ייסד ווסלי את הכנסייה אירועים ללא תאריך מדויק: המלחמה העות'מאנית-רוסית: הרוסים נכשלים בניסיונם לחצות את הדניסטר, וסובלים ממגפת דבר ממשלת שושלת צ'ינג בסין מורה לאנשי עסקים מערביים להשתמש בקוהונג של גואנגג'ואו (קנטון) לעסקיהם תחילת החפירות הארכאולוגיות לגילוי הרקולנאום, עיר אשר נחרבה תחת הר הגעש וזוב בשנת 79 סטניסלאב לשצ'ינסקי מקבל את לורן בתמורה לוויתורו על זכותו לכתר הפולני פרנץ קטרר ממציא את שעון הקוקייה השאה הפרסי נאדיר שאה כובש את קאבול דניאל ברנולי מפרסם מחקרים המהווים את היסוד לתורת ההידרודינמיקה ייסוד העיר ויניפג בקנדה תחילת בנייה מחדש של הארמון המלכותי במדריד רעב קשה פוקד את יהדות מרוקו מאריה גטנה אגנסי מפרסמת את ספרה הראשון בתחום המתמטיקה סנט דניס הופכת לבירת ראוניון (הקרוי אז עדיין "אי בורבון") בודהיזם טיבטי: פלדן ישה הופך לפנצ'ן לאמה השישי 4 ביוני – ג'ורג' השלישי, מלך בריטניה (נפטר ב-1820) 8 ביוני – מארי-אנטואן קארם, שף צרפתי (נפטר ב-1833) 15 בנובמבר – ויליאם הרשל, אסטרונום בריטי יליד גרמניה, התפרסם הודות לגילוי אורנוס (נפטר ב-1822) לידות ללא תאריך מדויק: שלמה דובנה, משורר ובלשן עברי, פרשן מקרא, שותפו של משה מנדלסון בכתיבת "הביאור" (נפטר ב-1813) 4 בפברואר - יוזף זיסקינד אופנהיימר, "היהודי זיס", בנקאי יהודי (נולד ב-1698) 25 במרץ - טורלוק אוקרולן, מלחין ונגן נבל אירי (נולד ב-1670) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1738 התחילה ביום כ' בטבת ה'תצ"ח (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1738 לפי הלוח היוליאני Nothing. ילידי 1738‎ נפטרים ב-1738‎ מדיה וקבצים בנושא 1738 בוויקישיתוף
רוק

האם התכוונתם ל... רוק (ביולוגיה) – נוזל המופרש בחלל הפה כחלק מתהליך העיכול מוזיקת רוק – זרם במוזיקה שהתפתח מסגנון הרוק אנד רול רוק אנד רול – סגנון מוזיקלי ותרבותי שהתפתח בארצות הברית בשנות ה-50 של המאה ה-20 פופ רוק – סגנון מוזיקלי המשלב מוזיקת פופ ורוק רוק (מיתולוגיה) – ציפור מיתולוגית אדירה המוזכרת בסיפורי אלף לילה ולילה אישים אייסופ רוק (Rock‏; יליד 1976) – שם הבמה של איאן מתיאס באביץ, מוזיקאי היפ הופ אמריקאי דֶה רוֹק (The Rock) – שם הבמה של דוויין ג'ונסון (יליד 1972), מתאבק ושחקן אמריקאי כריס רוק (Rock‏; יליד 1965) – שחקן קולנוע אמריקאי רוני רוק (Rooke‏; 1911–1985) – שחקן ומאמן כדורגל אנגלי רוק הדסון (Rock‏; 1925–1985) – שחקן קולנוע וטלוויזיה אמריקאי אחר בית רוק – בית באר מהמאה ה-19, המצוי כיום ברחוב השומרון בשטח התחנה המרכזית הישנה של תל אביב רוק בקסבה (2013) – סרט דרמה ישראלי משנת 2013 רַוָּק – מי שאינו חי בזוגיות, ראו רווק לאישים נוספים בשם זה ראו ‎Rock (name) בוויקיפדיה באנגלית.
TUI fly הולנד

TUI fly הולנד (לשעבר ארקפליי - Arkefly) היא חברת תעופה הולנדית הממוקמת בנמל התעופה סכיפהול באמסטרדם. החברה מקיימת טיסות שכר (צ'רטר) מאז נוסדה בשנת 2005 במסגרת ברית החברות TUI איירליינס. החברה הפעילה בעבר 2 טיסות שבועיות עונתיות בקו אמסטרדם-עובדה דרך תל אביב. צי המטוסים של החברה נכון לדצמבר 2018: מדיה וקבצים בנושא Arkefly בוויקישיתוף אתר האינטרנט הרשמי של TUI fly הולנד מדיה וקבצים בנושא ‏Arkefly באתר Airliners.net פרטי צי המטוסים של TUI fly הולנד, באתר airfleets.net (באנגלית)
ישו בין המורים

ישו בין המורים או מציאת ישו הנער בבית המקדש (בלטינית: Jesus in templo sedentem in medio doctorum) הוא אירוע מחיי ישו הצעיר כפי שסופר ב"ברית החדשה". זהו מוטיב נפוץ באמנות של העולם הנוצרי המערבי. לפי הבשורה על-פי לוקאס, בגיל 12 נלקח ישו לירושלים על ידי הוריו למטרת עלייה לרגל לרגל הפסח. לאחר העלייה לרגל חזרו מרים ויוסף לביתם במחשבה כי ישו חזר לביתם לפניהם. אולם, בהגיעם לשם גילו שהוא איננו. לאחר שלושה ימים נמצא ישו כשהוא יושב בבית המקדש בחברת חכמים ("המורים") ומנהל שיחה בה הפגין את ידענותו הגדולה: וַיְהִי בִּהְיוֹתו בֶּן־שְׁתֵּים עֶשְׂרֵה שָׁנָה וַיַּעֲלוּ (יְרוּשָׁלַיִם) כְּמִשְׁפַּט הֶחָג׃ וַיִּמְלְאוּ הַיָּמִים וַיָּשׁוּבוּ וַיִּוָּתֵר הַנַּעַר יֵשׁוּעַ בִּירוּשָׁלַיִם וְהוֹרָיו לֹא יָדָעוּ׃ וַיֹּאמְרוּ עִם־חֶבֶל הָאֹרְחִים הוּא וַיֵּלְכוּ כְּדֶרֶךְ יוֹם וַיְבַקְשֻׁהוּ בֵּין הַקְּרוֹבִים וְהַמְיֻדָּעִים׃ וְלֹא מְצָאֻהוּ וַיָּשֻׁבוּ יְרוּשָׁלָיִם לְבַקְשׁוֹ׃ וַיְהִי מִקֵּץ שְׁלשֶׁת יָמִים וַיִּמְצָאֻהוּ בַּמִּקְדָּשׁ וְהוּא ישֵׁב בְּתוֹךְ הַמּוֹרִים וְשֹׁמֵעַ אֲלֵיהֶם וְשֹׁאֵל אֹתָם׃ וְכָל־הַשֹּׁמְעִים אֹתוֹ תָּמָהוּ עַל־שִׂכְלוֹ וְעַל־תְּשׁוּבֹתָיו׃ וַיְהִי כִּרְאוֹתָם אֹתוֹ וַיִּשְׁתּוֹמֲמוּ וַתֹּאמֶר אֵלָיו אִמּוֹ בְּנִי לָמָּה כָּכָה עָשִׂיתָ לָּנוּ הִנֵּה אָבִיךָ וְאָנֹכִי בְּעַצְּבַת־לֵב בִּקַּשְׁנוּךָ׃ וַיֹּאמֶר אֲלֵיהֶם לָמָּה זֶּה בִּקַּשְׁתֶּם אֹתִי הֲלֹא יְדַעְתֶּם כִּי אֶהְיֶה בַּאֲשֶׁר לְאָבִי׃ וְהֵם לֹא הֵבִינוּ אֶת־הַדָּבָר אֲשֶׁר דִבֶּר אֲלֵיהֶם׃ — הבשורה על-פי לוקאס, פרק ב', 51-42 תיאור דומה מופיע בכתב היד החיצוני "הבשורה על פי תומאס".
אואן ארתור

אואן ארתור (באנגלית: Owen Seymour Arthur;‏ 17 באוקטובר 1949 – 27 ביולי 2020) היה ראש ממשלת ברבדוס בשנים 1994–2008 ויושב ראש האופוזיציה בשנים 2010–2013. ארתור התחנך באוניברסיטת וסט אינדיאס והיה חבר בקמפוס של ברבדוס וג'מייקה. בהמשך למד באוניברסיטת איי הודו המערבית, בשנת 1971, קיבל תואר בהיסטוריה ובשנת 1974 קיבל ממנה תואר בכלכלה. לאחר שסיים את לימודיו הפך לעובד בסוכנות התכנון הלאומית של ג'מייקה. ב-1981 הצטרף למשרד האוצר והתכנון של ברבדוס. ב-1983 נבחר לסנאט וב-1984 לבית הנבחרים. בשנת 1993 הפך ליו"ר האופוזיציה בבית הנבחרים. בתקופה זו שקל לפרוש מהחיים הפוליטיים. ארתור היה מנהיג מפלגת הלייבור שהביאה אותו לניצחון בבחירות הכלליות שנערכו ב-1994, ב-1999 וב-2003. במערכת הבחירות בשנת 2003 הבטיח כי יעביר את ראשות המדינה מאליזבת השנייה, מלכת הממלכה המאוחדת, אל נשיא מקומי. הבטחה זו לא יצאה אל הפועל, למרות משאל עם שהיה אמור להתקיים בנושא בשנת 2005. בשנת 2008 הפסיד בבחירות וחזר לראשות האופוזיציה. אחרי הפסד נוסף בבחירות שנערכו בשנת 2013, מפלגתו הדיחה אותו מהתפקיד. נפטר ב-27 ביולי 2020. מדיה וקבצים בנושא אואן ארתור בוויקישיתוף אואן ארתור, באתר אנציקלופדיה בריטניקה (באנגלית) Sandy Deane, Former Prime Minister Owen Arthur passes away, Barbados Today, ‏27 ביולי 2020 (באנגלית) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
ﻯ

האות אליף מקסורה (בערבית: ألف مقصورة, בתעתיק מדויק לעברית: אַלִף מַקְצוּרַה, בתרגום מילולי: "אליף מקוצרת") היא אחת הצורות של האות ا (אליף) בכתב הערבי. האות, שאינה נמנית עם 28 האותיות בשפה הערבית, נכתבת בצורתה של האות ي (יא), אך ללא שתי הנקודות הדיאקריטיות שמתחתיה. האות ממוקמת תמיד בסוף המילה ומשמשת כאם קריאה לתנועה a, בדומה לאות אליף, אך בעיקר בשורשים המסתיימים באות יא. לדוגמה, הפועל "בנה" נכתב בערבית بَنَى, ונהגה "בַּנַא". ברוב המקרים, ההטעמה של מילה המסתיימת באליף מקצורה לא תהיה על ההברה האחרונה. לעיתים, כאשר האות אינה עדות ליא שורשית, היא יכולה לשמש כסיומת לצורת נקבה. בעת הוספת סיומת למילה המסתיימת באליף מקצורה הופכת האליף המקצורה ליא עיצורית או לאליף כאם קריאה. לדוגמה, ריבוי המילה ذِكْرَى ("יום זיכרון") הוא ذِكْرَيَات, והטיית המילה قُرَى ("כפרים") עם כינוי השייכות "שלנו" היא قُرَانَا. אליף מקצורה יכולה להופיע גם לאחר תנוין פתחה בשמות לא מיודעים הנגזרים משורשים המסתיימים באות יא. לדוגמה, مُسْتَشْفًى (בית חולים). ביידוע שם כזה יהפוך תנוין הפתחה לפתחה רגילה ללא השפעה על האליף המקצורה – أَلْمُسْتَشْفَى ("בית החולים"). שימוש נוסף בסימן זה נעשה גם בשפה הפרסית, שם התו ی הוא אחת הצורות לכתיבת האות ي (יא). ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
1739

שנת 1739 היא השנה ה-39 במאה ה-18. זוהי שנה רגילה, שאורכה 365 ימים. 1 בינואר 1739 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 1 בינואר – ז'אן-באטיסט שארל בובה דה לוזייה גילה את האי בובה 4 בינואר – רואה אור הגיליון הראשון של עיתון שנערך בידי אישה בארצות הברית. הייתה זו אליזבת' טימותי מצ'ארלסטון, קרוליינה הדרומית, אם לשבעה ילדים, שערכה את ה־South Carolina Gazette לאחר מות בעלה משך שבע שנים, עד שבגר בנה בכורה 23 באוקטובר – פורצת מלחמת אוזנו של ג'נקינס בין בריטניה לספרד 26 ביולי – ג'ורג' קלינטון, ממלא מקום הנשיא הרביעי של ארצות הברית (נפטר ב-1812) 17 בספטמבר – ג'ון ראטלדג', פוליטיקאי ומשפטן אמריקאי בן המאה ה-18 (נפטר ב-1800) 2 בנובמבר – קרל דיטר פון דיטרסדורף, מלחין וכנר אוסטרי (נפטר ב-1799) 2 בנובמבר – צ'ארלס ג'רבאס, צייר פורטרטים, מתרגם ואספן אמנות אירי (נולד בערך 1675) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1739 התחילה ביום ג' בשבט ה'תצ"ט (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1739 לפי הלוח היוליאני Nothing. ילידי 1739‎ נפטרים ב-1739‎ מדיה וקבצים בנושא 1739 בוויקישיתוף
מחוזות אפגניסטן

מבחינה מנהלית אפגניסטן מחולקת ל-34 מחוזות (ولايت, wilayats). המחוזות מחולקים לנפות. מדיה וקבצים בנושא מחוזות אפגניסטן בוויקישיתוף נתוני מחוזות
פוליניו

פוליניו (באיטלקית: Foligno; בלטינית :Fulginia, Fulginium, Fulginiae; בניב מקומי: Fulginate) היא העיר השלישית בגודלה במחוז אומבריה והשנייה בגודלה בנפת פרוג'ה. העיר שוכנת, כמעט במחצית הדרך בין פירנצה - 185 ק"מ לבין רומא - 166 ק"מ. היא מהווה צומת מסילות ברזל חשוב. ליד העיר שדה תעופה. היא שוכנת בעמק אומברה (Valle Umbra) הנחצה על ידי נהר טופינו (Topino). בתחום שיפוטה חוות חקלאיות, הנפוצות בהרים מסביב. בתחום השיפוט העירוני היו בסוף שנת 2008 57.032 תושבים. העיר פוליניו היא מרכז מסחרי ותעשייתי עשיר והחשוב של עמק אומברה. העיר סבלה מרעידות אדמה קשות, האחרונות היו בשנים 1832 ו-1997. בפוליניו תחנת רכבת חשובה בקו הרוחב הראשי של איטליה המרכזית: רומא - אנקונה. ממנה הסתעפות צפונה לפרוג'ה. היות העיר מרכז תחזוקה לרכבות, באזור בו התרחשו קרבות כבדים במלחמת העולם השנייה, הביאה להריסתה בהפצצות בעלות הברית. שיקומה של העיר אחרי המלחמה היה איטי. מצויים בה מונומנטים מימי הביניים. מתקופת רומא העתיקה נשמר רק התכנון של הרחובות במרכז העיר. בעיר מרכזי תעשייה בתחומים: זיקוק סוכר, מטלורגיה - הפקת מתכות, טקסטיל, חומרי בנייה, ייצור נייר ועיבוד עצים. היא נמנית עם רשת הערים המייצרות שמן זית באיטליה. בעקבות לקחי מלחמת העולם השנייה, העיר החדשה נבנתה בפיזור ויש בה שכונות במרחק ממרכזה וכך גם באו לידי פתרון בעיות תחבורה ואיכות הסביבה יחד עם בעיה מקומית קשה: הימצאות אדמות ביצתיות שאינן מתאימות לבנייה. מדיה וקבצים בנושא פוליניו בוויקישיתוף אתר האינטרנט הרשמי של פוליניו פוליניו, באתר אנציקלופדיה בריטניקה (באנגלית) פוליניו (איטליה), דף שער בספרייה הלאומית
אייבי דומונט

אייבי דומונט (באנגלית: Ivy Dumont; נולדה ב-2 באוקטובר 1930 בלונג איילנד), היא המושלת הכללית של איי בהאמה לשעבר. אייבי דומונט למדה חינוך באוניברסיטת מיאמי ועשתה דוקטורט בניהול ציבורי בשנת 1978. בשנת 1992 היא התמנתה לשר הבריאות בממשלת בהאמה ובשנת 1995 לשר החינוך. היא שימשה בממשלה בתפקידים שונים עד לשנת 2001. דומונט היא האישה הראשונה שהחזיקה בתפקיד מושל בהאמה. היא כיהנה כמושלת משנת 2002 עד 30 בנובמבר 2005. קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שלל

האם התכוונתם ל... ביזה שלל ימי (חוק) דמי שלל שלילה נשק שלל שלל מלחמה אמנות ותרבות שלל (מחזה) שלל (סרט, 1970) שלל (סרט, 2008) שלל (סרט, 2011) שלל (סרט, 2012) שלל שרב
טום דולאן

טום דולאן (באנגלית: Tom Dolan נולד ב-15 בספטמבר 1975) הוא שחיין עבר אמריקאי. אלוף אולימפי בעל שתי מדליות זהב משתי אולימפיאדות שונות ואחת מכסף, אלוף עולם ושיאן עולם במשחה ל-400 מטר מעורב אישי. החזיק בשיא העולם במשחה זה כ-8 שנים, יותר מכל שחיין אחר לפניו. טום דולאן נולד בארלינגטון, וירג'יניה. דולאן החל להתאמן בגיל צעיר בקבוצת השחייה שבמועדון הגולף בוושינגטון. אחר כך הוא עבר למועדון השחייה קארל בורק והתאמן תחת הדרכתו של ריק קארל. הוא סבל מאסתמה קשה שנבעה מאימוני השחייה, מהתעלפויות ובלקאווט שלא מנעו ממנו להמשיך באימונים הקשים. הוא למד באוניברסיטת מישיגן באן הרבור ושם שחה תחת הדרכתו של המאמן הראשי ג'ון אורבנצ'ק לצד מתחריו הגדולים מרסל ואודה ההולנדי ואריק ניימסניק, כן שחו בקבוצתו טום מלצ'ו והברזילאי גוסטבו בורג'ס. באליפות הפאן פסיפיק בשחייה שנערכה בקוב, יפן בשנת 1993 זכה דולאן במדליית כסף במשחה ל-400 מטר מעורב אישי בתוצאה של 4:20.72 דקות. באליפות העולם בשחייה שנערכה ברומא, איטליה בשנת 1994 זכה דולאן במדליית זהב במשחה ל-400 מטר מעורב אישי בשיא עולם חדש 4:12.30 דקות, לפני יאני סיבינן מפינלנד (4:13.29 דקות) שקבע שיא עולם בחצי המרחק (1:58.16 דקות) וניימסניק בן ארצו (4:15.69 דקות). באליפות הפאן פסיפיק בשחייה שנערכה באטלנטה, ארצות הברית בשנת 1995 זכה דולאן בשתי מדליות זהב במשחים ל-200 מטר מעורב אישי (2:00.89 דקות) ול-400 מטר מעורב אישי (4:14.77 דקות) ובמדליית כסף במשחה ל-200 מטר גב (2:00.18 דקות). באולימפיאדת אטלנטה (1996) זכה דולאן במדליית זהב במשחה ל-400 מטר מעורב אישי בתוצאה של 4:14.90 דקות, לפני בן ארצו ניימסניק (4:15.25 דקות) וקרטיס מיידן מקנדה (4:16.28 דקות). במשחה ל-200 מטר מעורב אישי הוא סיים במקום השביעי בתוצאה של 2:03.89 דקות אחרי המנצח אטילה צ'ן מהונגריה שקבע שיא אולימפי חדש 1:59.99 דקות. בנוסף הוא שחה 400 מטר חופשי בשלב המוקדמות וסיים במקום ה-11 (3:53.91 דקות) ולא עלה לשלב הגמר אלא לגמר ב' המאכזב. הוא החליט להימחק ודורג לבסוף במקום ה-17. באליפות העולם בשחייה שנערכה בפרת', אוסטרליה בשנת 1998 זכה דולאן במדליית זהב במשחה ל-400 מטר מעורב אישי בתוצאה של 4:14.95 דקות, לפני מרסל ואודה מהולנד (4:15.53 דקות) ומיידן (4:16.45 דקות). במשחה ל-200 מטר מעורב הוא סיים במקום השמיני בתוצאה של 2:05.82 דקות, המנצח היה ואודה שקבע תוצאה של 2:01.18 דקות. באולימפיאדת סידני (2000) זכה דולאן בשתי מדליות. מדליית זהב במשחה ל-400 מטר מעורב אישי ובכך הגן על תוארו בשיא עולם חדש של 4:11.76 דקות, לפני בן ארצו אריק ונט (4:14.23 דקות) ומיידן (4:15.33 דקות). במדליית כסף ב-200 מטר מעורב אישי בתוצאה של 1:59.77 דקות אחרי מאסימיליאנו רוסולינו מאיטליה שקבע שיא אולימפי חדש 1:58.98 דקות ולפני בן ארצו טום ווילקנס (2:00.87 דקות). בסך הכל שיפר דולאן פעמיים את שיא העולם ב-400 מטר מעורב אישי, 5 פעמים את השיא האמריקאי, זכה ב-14 תוארי אליפות ארצות הברית וב-9 תוארי NCAA. דולאן זכה בתואר שחיין השנה בארצות הברית בשנים 1994, 1995 ו-2000. בשנת 2006 זכה דולאן להכלל בהיכל התהילה הבינלאומי של השחייה. התפתחות שיא העולם במשחה ל-400 מטר מעורב אישי (ויקיפדיה האנגלית) טום דולאן, באתר olympedia.org טום דולאן, באתר SwimSwam טום דולאן (אורכב 04.03.2016 בארכיון Wayback Machine), באתר Sports123 (באנגלית) 2006 Honor Swimmer - Tom Dolan, באתר International Swimming Hall of Fame
ויסנטה לופס אי פלאנס

אלחנדרו ויסנטה לופס אי פלנס (בספרדית: Alejandro Vicente López y Planes, ‏1784–1856), מדינאי ומשורר ארגנטינאי, נשיא ארגנטינה הזמני מ-7 ביולי 1827 עד 18 באוגוסט 1827. בין היתר כתב גם את מילות ההמנון הארגנטינאי שאומץ ב-11 במאי 1813. מדיה וקבצים בנושא ויסנטה לופס אי פלאנס בוויקישיתוף ויסנטה לופס אי פלאנס, באתר "Find a Grave" (באנגלית) כתבי ויסנטה לופס אי פלאנס בפרויקט גוטנברג (באנגלית) ערך זה הוא קצרמר בנושא ארגנטינאים ובנושא פוליטיקאים. אתם מוזמנים לתרום לוויקיפדיה ולהרחיב אותו.
ברבור שחור (פירושונים)

האם התכוונתם ל... ברבור שחור – עוף מים גדול מהסוג ברבור כמטאפורה וכתאוריה תאוריית הברבור השחור – תאוריה העוסקת באירועים שהסיכוי להם נמוך מאוד ברבור שחור (ספר) – ספר מאת נאסים טאלב העוסק בתאוריית הברבור השחור הברבור השחור – ארגון מחתרתי בסדרת הספרים שומרת הערים האבודות חברות תקליטים Black Swan Records – חברת תקליטים אמריקאית שנוסדה ב-1921 Black Swan Records – מותג של חברת התקליטים הבריטית איילנד רקורדס ששימש אותה בשנים 1963–1965 ובאמצע שנות השבעים קולנוע ברבור שחור (סרט) – סרט קולנוע אמריקאי משנת 2010 בבימויו של דארן ארונופסקי הברבור השחור – סרט משנת 1942 בכיכובם של טיירון פאוור ומורין או'הרה לפי ספר של רפאל סבטיני אחר ברבור שחור (קומיקס) – שמן של מספר דמויות נבלי-על של חברת מארוול קומיקס שנוצרו בשנים 2002 ו–2013 ברבור (פירושונים) Black Swan
הר אצ'ו

הר אצ'ו (ספרדית Monte Hacho) הוא הר לא תלול, המתנשא לגובה של 204 מטר מעל פני הים. הוא שוכן בחצי האי אלמינה, ממזרח לעיר האוטונומית הספרדית סאוטה שבצפון אפריקה. ההר ניצב במרכזו של חצי האי וצופה אל מצר גיברלטר שמצפון לעיר. בעת העתיקה סימנו שני צוקים משני צדדיו של מצר גיברלטר את גבולו של העולם הידוע. שני הצוקים נודעו בכינוי עמודי הרקולס. בעוד שהצוק הצפוני בצידו האירופי של המצר מזוהה בדרך כלל עם צוק גיברלטר שבגיברלטר, על תואר הצוק הדרומי ביבשת אפריקה מתחרים הר אצ'ו, שהיה ידוע באותה עת בשם "הר אבילה" (לטינית Mons Abila - "מונס אבילה"), וג'בל מוסא במרוקו. על ראש ההר שוכנת מצודת אצ'ו (Fortaleza de Hacho) שהוקמה לראשונה בידי הביזנטים, והחליפה מספר שליטים, ובהם המורים, הפורטוגזים והספרדים. כיום היא מוחזקת על ידי צבא ספרד. על ההר שוכן גם מנזר אנטוניוס הקדוש (Ermita de San Antonio) ובו קפלה, וכן אנדרטה לזכר כוחותיו של פרנסיסקו פרנקו במלחמת האזרחים של ספרד. מדיה וקבצים בנושא הר אצ'ו בוויקישיתוף תמונות ההר כולל מצודת אצ'ו פיקבאגר
ג'בל מוסא (מרוקו)

גבל מוסא (בערבית: جبل موسى [הר משה]; בתמאזיגת: Adrar Musa) הוא הר בצפונה של מרוקו, והוא מתנשא לגובה של 845 מטר. ג'בל מוסא שוכן במרחק של קילומטר בודד מדרום לחופי מצר גיברלטר, סמוך לאי פרחיל, והוא נראה היטב מגיברלטר ומספרד בצידו האחר של מצר הים. בעת העתיקה סימנו שני צוקים משני צדדיו של מצר גיברלטר את גבולו של העולם הידוע. שני הצוקים נודעו בכינוי עמודי הרקולס. בעוד שהצוק הצפוני בצידו האירופי של המצר מזוהה בדרך כלל עם צוק גיברלטר שבגיברלטר, על תואר הצוק הדרומי ביבשת אפריקה מתחרים ג'בל מוסא והר אצ'ו שבעיר הספרדית האוטונומית סאוטה. מדיה וקבצים בנושא ג'בל מוסא בוויקישיתוף אתר פיקבגר